মান্তাদের বিচরণ পরিসীমার মধ্যে বছরের বিভিন্ন সময়ে মান্তাদের প্রজনন সংঘটিত হয়ে থাকে। দ্রুত সাঁতার কাটা এই মাছটির পক্ষে সঙ্গমে রত হওয়া কঠিন, যদিও অগভীর জলে কখনও কখনও একাধিক পৃথক পৃথক মান্তাদেরকে একে অপরের কাছাকাছি সাঁতার কেটে সঙ্গমের প্রশিক্ষণ নিতে দেখা যায়। সঙ্গম ঘটনাটি পূর্ণিমার দ্বারা উদ্দীপ্ত হতে পারে এবং দেখে মনে হয় যে সঙ্গমের এই বিষয়টি ১০ কিলোমিটার/ঘণ্টা গতিতে ছুটে চলা স্ত্রী মান্তাদের পিছু পিছু গমনের মাধ্যমে পুরুষ মান্তাদের দ্বারা শুরু হয়। পুরুষ মান্তা নিজের মুখ দিয়ে স্ত্রী মান্তার বক্ষীয় পাখনা আঁকড়ে ধরার বারংবার প্রচেষ্টা চালিয়ে যায়; এই প্রক্রিয়াটি ২০-৩০ মিনিট স্থায়ী হতে পারে। একবার শক্ত করে আঁকড়ে ধরার পর পুরুষ মান্তা উল্টা দিকে ঘুরে যায় এবং স্ত্রীর অঙ্কীয় পৃষ্ঠে নিজের অঙ্কীয় পৃষ্ঠ দ্বারা চাপ প্রয়োগ করে। তারপরে পুরুষটি তার ক্ল্যাসপারগুলির একটি স্ত্রী মাছটির ক্লোয়েকায় প্রবেশ করায়, যেখানে এটি ৬০-৯০ সেকেন্ড অবধি থাকে। ক্ল্যাসপার একটি নল তৈরি করে যা জেনিটাল প্যাপিলা থেকে শুক্রাণু বয়ে নিয়ে যায়; একটি সাইফন ডিম্বাশয়ের মধ্যে বীর্য চালিত করে। পুরুষ আরও কয়েক মিনিটের জন্য দাঁত দিয়ে স্ত্রী মাছটির বক্ষীয় পাখনা আঁকড়ে ধরে রাখে এবং একই সাথে উভয়ই সাঁতার কাটতে থাকে, প্রায়শই প্রায় ২০ টি পুরুষ অবধি এই প্রক্রিয়ায় লিপ্ত হয়। অতঃপর জোড়া বিভক্ত হয়ে যায়। কোনো কারণে, পুরুষ প্রায়শই সর্বদা বাম দিকের বক্ষীয় পাখনা আঁকড়ে ধরে থাকে এবং স্ত্রী মাছদের প্রায়শই এই আঁকড়ে ধরে থাকার দাগ থাকে।

নিষিক্ত ডিমগুলি ডিম্বাশয়ের মধ্যে বিকাশ লাভ করে। প্রথমদিকে, এগুলি ডিম্বক খোলস দ্বারা আবদ্ধ থাকে; যখন কিনা বিকাশরত ভ্রূণগুলি কুসুম গ্রহণ করে। ডিম ফোটার পর, ছানা মাছগুলো ডিম্বনালীর মধ্যে অবস্থান করে  এবং দুগ্ধযুক্ত ক্ষরণ থেকে প্রয়োজনীয় অতিরিক্ত পুষ্টি গ্রহণ করে থাকে। কোনো নাড়ি বা অমরা না থাকায় অনাগত ছানা মাছগুলো অক্সিজেন পেতে বুকাল পাম্পের উপর নির্ভর করে। প্রসবকৃত ছানা মাছের সংখ্যা সাধারণত একটি বা মাঝে মাঝে দুটি হয়ে থাকে।  গর্ভধারণের সময়কাল ১২-১৩ মাস বলে মনে করা হয়। সম্পূর্ণরূপে বিকাশ সাধনের পর, ছানা মাছগুলোকে প্রাপ্তবয়স্ক মাছগুলোর একটি ক্ষুদ্র প্রতিরূপ বলে মনে হয় এবং অদূর ভবিষ্যতে পিতামাতা কর্তৃক কোনও যত্ন ছাড়াই ডিম্বনালী থেকে বের হয়। বন্য প্রাণীগোষ্ঠীতে, স্বাভাবিকভাবে একেকটি শাবকের জন্মের মধ্যে দুবছরের ব্যবধান হতে পারে তবে স্ত্রী মন্টা আগত প্রতিবছরে একটানা গর্ভবতী হয়ে থাকে, যা উক্ত স্ত্রী মান্তাদের বার্ষিক ডিম্বস্ফোটিক চক্র প্রদর্শন করে। ওকিনাওয়া চুরাউমি অ্যাকোয়ারিয়াম মান্তা আলফ্রেডী প্রজননে কিছুটা সাফল্য পেয়েছে, সেখানে একটি স্ত্রী মাছ পর পর তিন বছর সন্তান প্রসব করে। এর মধ্যে একটি গর্ভাবস্থায়, গর্ভধারণের সময়কাল ছিল ৩৭২ দিন এবং জন্মের সময় ছানা মাছটির প্রস্থ ১৯২ সেন্টিমিটার (৭৬ ইঞ্চি) এবং ওজন ৭০ কেজি (১৫০ পাউন্ড) ছিল। দক্ষিণ আফ্রিকাতে মান্তা বাইরোস্ট্রিস প্রজাতির পুরুষরা ৪ মিটার (১৩ ফুট) এ পরিপক্ক হয় এবং স্ত্রী মাছেরা তার চেয়ে কিছুটা বেশি দৈর্ঘে পরিপক্ক হয়। ইন্দোনেশিয়ায় মান্তা বাইরোস্ট্রিস প্রজাতির পুরুষদেরকে ৩.৭৫ মিটারে (১২ ফুট এবং স্ত্রীদেরকে প্রায় ৪ মিটারে (১৩ ফুট) পরিপক্ক হতে দেখা যায়। দক্ষিণ আফ্রিকায় মান্তা আলফ্রেডী প্রজাতির পুরুষরা ৩ মিটার (১০ ফুট) এবং স্ত্রীরা ৩.৯ মিটার (১৩ ফুট) প্রস্থে পরিপক্ক হয়। মালদ্বীপে মান্তা আলফ্রেডী প্রজাতির পুরুষরা ২.৫ মিটার (৮ ফুট ২ ইঞ্চি) এবং যখন স্ত্রীরা ৩ মিটার (৯.৮ ফুট) প্রস্থে  পরিপক্ক হয়। হাওয়াইতে, মান্তা আলফ্রেডী প্রজাতির পুরুষরা ২.৮ মিটার (৯ ফুট ২ ইঞ্চি) এবং স্ত্রীদের জন্য ৩.৪ মিটার (১১ ফুট) প্রস্থে পরিপক্ক হয়। স্ত্রী মান্তাদেরকে ৮-১০ বছর বয়সে পরিপক্ক হতে দেখা যায়। মান্তা রে ৫০ বছর পর্যন্ত বেঁচে থাকতে পারে।

জীবতত্ত্ব
জীবনচক্র
অবস্থা
বিস্তৃতি ও বাসস্থান